DA Den Europæiske Unions Tidende L 344/56

KOMMISSIONENS FORORDNING (EF) Nr. 1312/2008

af 19. december 2008

om fastsættelse af omregningssatser, forarbejdningsomkostninger og værdi af biprodukter for de forskellige forarbejdningstrin for ris

(kodificeret udgave)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 5, stk. 3, sammenholdt med artikel 4, og

ud fra følgende betragtninger:

(1) Kommissionens forordning (EØF) nr. 467/67 af 21. august 1967 om fastsættelse af omregningssatser, forarbejdningsomkostninger og værdi af biprodukter for de forskellige forarbejdningstrin for ris (2) er blevet ændret væsentligt ved flere lejligheder (3). Forordningen bør af klarheds- og rationaliseringshensyn kodificeres.

(2) Artikel 5, stk. 3, i forordning (EF) nr. 1234/2007 bestemmer, at Kommissionen kan fastsætte de omregningssatser, de forarbejdningsomkostninger og den værdi af biprodukter, der med henblik på omregningen af værdier eller mængder i relation til de forskellige forarbejdningstrin for ris, (uafskallet ris, afskallet ris, delvis sleben eller sleben ris) skal tages i betragtning ved anvendelse af samme forordning.

(3) I dette øjemed bør der tages hensyn til de angivelser, der foreligger fra de bedst udstyrede industrier inden for Fællesskabet.

(4) De i denne forordning foreskrevne foranstaltninger er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter —

UDSTEDT FØLGENDE FORORDNING:

Artikel 1

1. Satsen for omregning af afskallet ris til uafskallet ris og omvendt andrager:

Afskallet ris Uafskallet ris 1 1,25

2. Satsen for omregning af afskallet ris til sleben ris og omvendt andrager:

Afskallet ris Sleben ris Rundkornet ris 1 0,775 Middelkornet eller langkornet ris 1 0,69

3. Satsen for omregning af sleben ris til delvis sleben ris og omvendt andrager:

Sleben ris Delvis sleben ris Rundkornet ris 1 1,065 Middelkornet eller langkornet ris 1 1,072

Artikel 2

1. De forarbejdningsomkostninger, der skal tages i betragtning ved omregning af uafskallet ris til afskallet ris, sættes til 47,13 EUR/t uafskallet ris.

2. De forarbejdningsomkostninger, der skal tages i betragtning ved omregning af afskallet ris til sleben ris, sættes til 47,13 EUR/t afskallet ris.

3. Forarbejdningsomkostningerne tages ikke i betragtning ved omregning af delvis sleben ris til sleben ris.

Artikel 3

1. Værdien af biprodukter ved forarbejdning af uafskallet ris til afskallet ris betragtes som lig med nul.

2. Værdien af biprodukter ved forarbejdning af afskallet ris til sleben ris er lig med:

a) 41,00 EUR/t afskallet rundkornet ris

b) 52,00 EUR/t afskallet middelkornet eller langkornet ris.

3. Værdien af biprodukter ved forarbejdning af delvis sleben ris til sleben ris er lig med

a) 12,62 EUR/t delvis sleben rundkornet ris

b) 14,05 EUR/t delvis sleben middelkornet eller langkornet ris.

Artikel 4

Omregningen af værdien af en mængde afskallet ris til værdien af den samme mængde ris på et andet forarbejdningstrin sker på grundlag af afskallet ris, der indeholder 3 % brudris. Indeholder den afskallede ris mere end 3 % brudris, foretages denne omregning efter justering på grundlag af en værdi af 110 EUR /t brudris.

Omregningen af værdien af en mængde delvis sleben ris eller sleben ris til værdien af den samme mængde ris på et andet forarbejdningstrin sker på grundlag af delvis sleben eller sleben ris uden brudris. Indeholder den delvis slebne eller slebne ris brudris, foretages denne omregning efter justering på grundlag af en værdi af 150 EUR /t brudris.

De justeringer, som foreskrives i stk. 1 og 2, foretages ikke, når de priser for afskallet ris og for delvis sleben ris, der lægges til grund ved fastsættelsen af afgifterne og eksportrestitutionerne, er lavere end:

— 110 EUR/t afskallet ris

— 150 EUR/t delvis sleben eller sleben ris.

Artikel 5

1. Omregningen af værdien af en mængde afskallet ris til værdien af den samme mængde uafskallet ris sker:

— ved, at den værdi, der skal omregnes, divideres med den i artikel 1, stk. 1, for uafskallet ris anførte sats og

— ved, at det beløb, der fremkommer herved, nedsættes med de i artikel 2, stk. 1, fastsatte forarbejdningsomkostninger.

Omregningen af værdien af den mængde uafskallet ris til værdien af den samme mængde afskallet ris sker:

— ved, at den værdi, der skal omregnes, forhøjes med de i artikel 2, stk. 1, fastsatte forarbejdningsomkostninger og

— ved, at det beløb, der fremkommer herved, multipliceres med den sats, der er fastsat i artikel 1, stk. 1, for uafskallet ris

2. Omregningen af værdien af en mængde afskallet ris til værdien af den samme mængde sleben ris sker:

— ved, at den værdi, der skal omregnes, forhøjes med de i artikel 2, stk. 2, fastsatte forarbejdningsomkostninger

— ved, at den nedsættes med den i artikel 3, stk. 2, fastsatte værdi af biprodukterne og

— ved, at det beløb, der fremkommer herved, divideres med den sats, der er fastsat i artikel 1, stk. 2, for sleben ris.

Omregningen af værdien af en mængde sleben ris til værdien af den samme mængde afskallet ris sker:

— ved, at den værdi, der skal omregnes, multipliceres med den sats, der er fastsat for sleben ris i artikel 1, stk. 2

— ved, at det beløb, der fremkommer herved, nedsættes med de i artikel 2, stk. 2, fastsatte forarbejdningsomkostninger

— ved, at det forhøjes med den i artikel 3, stk. 2, fastsatte værdi af biprodukterne.

3. Omregningen af værdien af en mængde sleben ris til værdien af den samme mængde delvis sleben ris sker:

— ved, at den værdi, der skal omregnes, divideres med den sats for sleben ris, der er fastsat i artikel 1, stk. 3, og

— ved, at det beløb, der fremkommer herved, forhøjes med den i artikel 3, stk. 3, fastsatte værdi af biprodukterne.

Omregningen af værdien af en mængde delvis sleben ris til værdien af den samme mængde sleben ris sker:

— ved, at den værdi, der skal omregnes, nedsættes med den i artikel 3, stk. 3, fastsatte værdi af biprodukterne, og

— ved, at det beløb, der fremkommer herved, multipliceres med den sats for delvis sleben ris af den pågældende gruppe, der er fastsat i artikel 1, stk. 3.

Artikel 6

1. Omregningen af en mængde afskallet ris til en tilsvarende mængde uafskallet ris eller sleben ris sker ved, at den mængde, der skal omregnes — alt efter omstændighederne — multipliceres med den sats for uafskallet ris, der er fastsat i artikel 1, stk. 1, eller med den sats for sleben ris, der er fastsat i artikel 1, stk. 2.

Omregningen af en mængde uafskallet ris eller sleben ris til en tilsvarende mængde afskallet ris sker ved, at den mængde, der skal omregnes, divideres enten med den sats for uafskallet ris, der er fastsat i artikel 1, stk. 1, eller med den sats for sleben ris, der er fastsat i artikel 1, stk. 2.

2. Omregningen af en mængde sleben ris til en tilsvarende mængde delvis sleben ris sker ved, at den mængde, der skal omregnes, multipliceres med den sats for delvis sleben ris, der er fastsat i artikel 1, stk. 3.

Omregningen af en mængde delvis sleben ris til en tilsvarende mængde sleben ris sker ved, at den mængde, der skal omregnes, divideres med den sats for delvis sleben ris, der er fastsat i artikel 1, stk. 3.

Artikel 7

Forordning (EØF) nr. 467/67 ophæves.

Henvisninger til den ophævede forordning gælder som henvisninger til nærværende forordning og læses efter sammenligningstabellen i bilag II.

Artikel 8

Denne forordning træder i kraft på tyvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 19. december 2008. På Kommissionens vegne José Manuel BARROSO Formand

(1) EUT L 299 af 16.11.2007, s. 1.

(2) EFT 204 af 24.8.1967, s. 1.

(3) Se bilag I.